Ligte aardbewing tref Windhoek - Omgewing - Republikein
Friday, July 20th, 21:58:26
Ligte aardbewing tref Windhoek
'n Aardbewing is Maandag net ná 20:00 in Windhoek deur 'n enkele seismografiese stasie waargeneem.
Volgens 'n verklaring deur die ministerie van myne en energie se geologiese opname het geen ander stasies in die Namibiese seismologiese netwerk die aardbewing waargeneem nie, wat beteken dit is nie moontlik om die ligging of sterkte daarvan te bepaal nie. Volgens 'n verklaring wat gister deur die Geologiese Opname uitgereik is, was die bewing baie afgesonderd en is dit die rede waarom slegs die stasie in Windhoek dit waar­geneem het. 'n Minimum van drie seismologiese stasies moet 'n bewing opvang voordat daar genoegsame data is om vas te stel waar die episentrum was asook hoe sterk dit op die Richterskaal gemeet het.